16/Sv. 1 Službeni list Europske unije 159 32004D0659 L 301/54 SLUŽBENI LIST EUROPSKE UNIJE 28.9.2004. ODLUKA VIJEĆA od 27. svibnja 2004. o manifestaciji Europska prijestolnica kulture za 2008. (2004/659/EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, uzimajući u obzir Odluku Europskog parlamenta i Vijeća br. 1419/1999/EZ od 25. svibnja 1999. o uspostavljanju djelo- vanja Zajednice za manifestaciju Europska prijestolnica kulture za godine od 2005. do 2019. ('), a osobito njezin članak 2. stavak 3. i članak 4., uzimajući u obzir izvješće posebnog odbora iz veljače 2004. koje je dostavljeno Komisiji, Europskom parlamentu i Vijeću u skladu s člankom 2. stavkom 2. Odluke br. 1419/1999/EZ, smatrajući da su u cijelosti ispunjeni kriteriji iz članka 3. Priloga [I. Odluci br. 1419/1999/EZ, uzimajući u obzir preporuku Komisije od 27. travnja 2004., () SL L 166, 1.7.1999., str. 1. ODLUČILO JE: Članak 1. Liverpool se imenuje Europskom prijestolnicom kulture 2008. u skladu s člankom 2. stavkom 1. Odluke br. 1419/1999/EZ. Članak 2. Stavanger se imenuje Europskom prijestolnicom kulture 2008. u skladu s člankom 4. Odluke br. 1419/1999/EZ. Članak 3. Oba imenovana grada poduzimaju potrebne mjere kako bi se osigurala djelotvorna provedba članaka 1. i 5. Odluke br. 1419/1999/EZ. Sastavljeno u Bruxellesu 27. svibnja 2004. Za Vijeće Predsjednik J. ODONOGHUE